PRITARTA

Telšių lopšelio-darželio „Nykštukas“

tarybos 2021 m. kovo 1 d.

nutarimu Nr. V8-1

PATVIRTINTA

Telšių lopšelio- darželio „Nykštukas“

Ikimokyklinio ugdymo mokytojos atliekančios direktoriaus funkciją

2021 m. kovo d. įsakymu Nr.

**TELŠIŲ LOPŠELIO – DARŽELIO „NYKŠTUKAS“ 2021 M.**

**VEIKLOS PLANAS**

1. **BENDROSIOS NUOSTATOS**

Telšių lopšelio-darželio „Nykštukas“ (toliau – lopšelis-darželis) veiklos planas 2021 m., atsižvelgus į įstaigos strateginį veiklos planą, švietimo būklę, bendruomenės poreikius, nustato metinius įstaigos tikslus bei uždavinius, apibrėžia prioritetus ir priemones uždaviniams vykdyti.

1. **Organizacinė struktūra**.

Lopšelio-darželio direktorius kuria ir vadovauja įstaigos strategijai, įgyvendina švietimo politiką. Vadovauja metinio veiklos plano rengimui, valdo ugdymo procesą. Kuria ir tobulina edukacines aplinkas vaikų poreikių tenkinimui. Sudaro sąlygas savivaldos institucijoms veikti, užmezga ir palaiko konstruktyvius santykius su socialiniais partneriais. Įgyvendina saugumo ir higienos normas atitinkančias ugdymosi aplinkas. Parengia ir patvirtina darbuotojų funkcijas reglamentuojančius dokumentus. Sudaro sąlygas darbuotojams kelti kvalifikaciją. Administruoja ir valdo lopšelio-darželio turtą ir lėšas.

Direktoriaus pavaduotojas ugdymui kuria ir keičia įstaigos kultūrą. Įgyvendina metinį veiklos planą, valdo projektus. Įgyvendina ugdymo turinį, tenkina vaikų poreikius, užtikrina vienodas ugdymosi galimybes. Vykdo gerosios patirties sklaidą, ugdomojo proceso priežiūrą, veda pedagogų seminarų – kursų apskaitą.

Direktoriaus pavaduotojas ūkio ir bendriesiems klausimams organizuoja ūkinę veiklą lopšelyje-darželyje, nuolat vykdo lopšelio-darželio pastato ir patalpų priežiūrą pagal darbuotojų saugos ir sveikatos, priešgaisrinės saugos, higienos reikalavimus, organizuoja patalpų remontą, kontroliuoja jo eigą, organizuoja įstaigos aprūpinimą baldais, inventoriumi, organizacine technika, kanceliarinėmis ir kitomis priemonėmis, atlieka viešųjų pirkimų organizatoriaus veiklą.

Visą ugdomąją veiklą vykdo ikimokyklinio, priešmokyklinio ugdymo mokytojai. Jie planuoja savo darbą, organizuoja šventes, tradicinius renginius, tvarko dokumentaciją, kelia kvalifikaciją. Darželyje yra teikiamos logopedo ir specialiojo pedagogo paslaugos, dirba meninio ugdymo mokytojas.

Vyksta bendradarbiavimas su įstaigos taryba, pedagogai glaudžiai bendradarbiauja su Vaiko gerovės komisija.

1. **Duomenys apie mokyklą.**

Telšių lopšelis-darželis „Nykštukas“, Žalgirio g. 2, Telšiai LT-87118, pagrindinė veiklos rūšis - ikimokyklinis ugdymas. Savininkas - Telšių rajono savivaldybė. Savininko teises ir pareigas įgyvendinanti institucija – Telšių rajono savivaldybės taryba. Lopšelio-darželio veiklos pradžia 1964 m. rugsėjo 21 d. Direktoriaus funkcijas, kol bus paskirtas naujas lopšelio-darželio direktorius, atlieka ikimokyklinio ugdymo mokytoja Stasė Špokavičienė, direktoriaus pavaduotoja ūkio ir bendriesiems klausimams – Angėlė Bidvienė, sekretorė – Živilė Šlentnerienė, visuomenės sveikatos priežiūros specialistė – Genovaitė Jonušienė.

Vietų skaičius – 115, priimta vaikų – 114, grupių skaičius – 6, iš jų 1 priešmokyklinio ugdymo grupė ir 5 ikimokyklinio ugdymo grupės. Darbuotojų skaičius – 25: vadovų – 1, pedagogų – 13, nepedagoginių darbuotojų – 11. Etatų skaičius – 24,13, išsilavinimas – 11 pedagogų yra ikimokyklinio ugdymo specialistai, vienas – specialusis pedagogas (logopedas). Kvalifikacija: visiems ikimokyklinio ugdymo mokytojams yra suteiktos vyresniojo mokytojo kvalifikacinės kategorijos, meninio ugdymo mokytojui – vyresniojo mokytojo kvalifikacinė kategorija, logopedui, specialiajam pedagogui - logopedo metodininko, specialiojo pedagogo metodininko kvalifikacinė kategorija.

1. **VEIKLOS PLANO ĮVYKDYMO ANALIZĖ**

**2020 m.**

1. **Tikslas** - **tobulinti ugdymo(si) paslaugų kokybę.**

**Uždaviniai:**

**1.1.** **Naujų inovatyvių idėjų ir metodų taikymas ugdymo procese.**

Ugdymas organizuojamas vadovaujantis Telšių lopšelio-darželio „Nykštukas“ ugdymo programa. Vaikų ugdymas vykdomas pagal H. Gardnerio daugialypio intelekto teoriją. Atsižvelgiant į ją grupėse įrengtos intelektų laboratorijos. Vaikai kūrybiškai ugdosi dirbdami su šviesos stalais, robotu - bite ir kitomis technologinėmis inovacijomis. Įsigytos interaktyvios grindys ir interaktyvus ekranas. Pedagogai geba taikyti naujus metodus, ugdančius individualius vaikų gebėjimus. Ugdymo procesas tapo aktyvesnis ir patrauklesnis. Mokytojos į ugdymo procesą integravo 4-čiams skirtą YGA GA priemonių komplektą, 5-čiams skirtą „OPA PA draugai PI-KA“ priemonių komplektą, o priešmokyklinės grupės pedagogės integravo „OPA PA“ priemonių komplektą.

Karantino laikotarpiu ugdymo procesas organizuotas nuotoliniu būdu. Informacija tėvams (globėjams) buvo teikiama mokyklos interneto svetainėje, elektroniniame dienyne ,,Mūsų darželis“, įstaigos paskyroje Facebook, telefoniniais pranešimais. Nuotoliniu būdu ugdymą organizuojantys mokytojai pildė savaitės ugdomąją veiklą skiltyje ,,Trumpalaikis ugdomosios veiklos planavimas“, meninio ugdymo mokytoja – ,,Trumpalaikis meninio ugdymo veiklos planavimas“, pateikdami kiekvienos dienos ugdymo(si) užduotis bei nuorodas į mokymosi šaltinius. Priešmokyklinio ugdymo grupės vaikai buvo ugdomi per Zoom platformą. Atskirų grupių, bendru sutarimu, pedagogai su tėvais numatė ir gavo grįžtamąjį ryšį per messenger, el. paštus, facebook programas.

Vaikams, kurie turėjo specialiųjų ugdymosi poreikių, pagalbą teikė specialistai (logopedas, specialusis pedagogas) nuotoliniu būdu (el. dienyne, e. paštu, Zoom platforma).

Pasitarimai darželyje buvo rengiami vaizdo konferencijos būdu naudojant platformą <https://zoom.us/meetings>,

 Kiekvienas pedagogas parengė ugdomųjų projektų savo grupės vaikams. Viso parengta ir įvykdyta 12 projektų.

 Įvairinant ugdomąją veiklą, buvo įvykdyta 10 veiklų už darželio ribų, bei 2 edukacinė išvykos.

Darželyje veikė vaikų neformaliojo švietimo, papildančio ugdymą, būreliai. Tėvai galėjo pasirinkti sportinių šokių, šokio meno, krepšinio ir anglų kalbos būrelius.

 Visus metus buvo plėtojamas pedagogų bendradarbiavimas, dalijamasi gerąja patirtimi, organizuoti renginiai:

* Renginiai skirti lietuvių kalbos savaitei paminėti: piešinių paroda „Mano raidelės“, šventinis rytmetis „Linksmai žaidžiu - gražiai kalbu“.
* Darželio bendruomenės šventės, pramogos: Kovo 11-osios renginys „Mūsų Lietuvėlėj, sukas malūnėliai“, Užgavėnės „Šoksim trypsim-žiemą varysim“, gegužės mėn. priešmokyklinės grupės vaikai atsisveikino su darželiu ,,Lik sveikas, darželi“, margaspalvio rudens savaitė „Skėčių ir guminių batų fiesta“, judumo savaitės renginys „Kiek metelių – tiek ratelių", vaikai į darželį rinkosi su paspirtukais ir dviračiais, sportuoti vyko į stadioną, „Helovinas darželyje“.
* Darželio vaikai, jų tėveliai ir mokytojos aktyviai dalyvavo rajoninėse, respublikinėse akcijose: ,,Atmintis gyva, nes liudija“, Solidarumo bėgimas „Gelbėkit vaikus 2020“, pilietinė akcija „Pasveikinkim vieni kitus“( aplankėme Telšių senelių globos namus, biblioteką, sveikinome miesto žmones su Vasario–16 ąja.).

 Vieną kartą savaitėje kūno kultūros užsiėmimai vyko Telšių sporto ir rekreacijos centro salėje.

* 1. **Saugios ir sveikos, higienos normas atitinkančios ugdymo(si) aplinkos kūrimas.**

Išanalizuoti vidaus ir lauko aplinkos pertvarkymo klausimai lopšelio-darželio tarybos posėdyje. Išskirti lopšelio-darželio vidaus ir lauko erdvės sutvarkymo kriterijai. Išsiaiškinti aplinkos atnaujinimo poreikiai, sudarytas naujų priemonių įsigijimo planas.

Įrengtos kūrybinės dirbtuvės, kuriose vyks dailės, anglų kalbos ir kt. užsiėmimai, suremontuotos dvi pirmo aukšto grupės ir salė. Kūrybinės dirbtuvės, dvi grupės ir salė aprūpintos naujais baldais.

* 1. **Savalaikės švietimo pagalbos teikimo užtikrinimas lopšelyje-darželyje.**

Pedagogės savo ugdomojoje veikloje integravo prevencines programas. Buvo vykdoma tarptautinė emocijų ir elgesio problemų prevencijos programa „Zipio draugai“.

Išanalizuotos socialinio-emocinio intelekto ugdymo lopšelyje-darželyje galimybės. Susitarta dėl vieningos vaikų socialinio-emocinio intelekto ugdymo programos taikymo. Grupėse įrengtos socialinės-emocinės erdvės.

Parengtas kokybiškas individualus pagalbos planas vaikams, kuriems reikalinga elgesio korekcija. Švietimo pagalbos specialistai bendradarbiauja su pedagogais ir tėvais.

Parengtas individualios pagalbos vaikui aprašas, kuris užtikrina tinkamo vaikų elgesio koregavimo galimybes. Aprašas nustato reikiamą veiksmų kryptį, norint pakeisti situaciją, tęsti ugdymo procesą arba spręsti problemas.

Lopšelio-darželio logopedė dviejų grupių tėvams susirinkimo metu darė pranešimą „Pagalba vaikams, turintiems kalbos ir kalbėjimo sutrikimų“. Tėvams suteikta informacija apie kalbos ir kalbėjimo sutrikimus bei jų šalinimo galimybes.

Suorganizuota paskaita pedagogams ir mokytojų padėjėjoms „ Autizmas. Sutrikimo suvokimas ir efektyvi pagalba autizmą turintiems žmonėms“. Pagilino jau turimas ir įgijo naujų žinių apie pagalbos teikimo metodus vaikams, turintiems autizmo spektro sutrikimus.

***Komentarai dėl nepasiektų arba iš dalies nepasiektų rezultatų.***

**Visi rezultatai buvo pasiekti arba iš dalies pasiekti.**

1. **Tikslas – kurti ir vystyti lopšelio-darželio kultūrą dialogo kontekste.**

 **Uždaviniai:**

 **2.1. Ugdymo turinio planavimo tobulinimas, organizuojant bendradarbiavimą su šeima.**

Įvykdyta apklausa tėvams „Vaikų ugdymas nuotoliniu būdu, jų savarankiškumo ugdymosi galimybės“. Apklausos anketa pateikta šimtui respondentų, gauti 62 atsakymai, kurie parodė, kad tėvai (globėjai) pasirinktą nuotolinio ugdymo formą vertino labai gerai.

 Suorganizuotas priešmokyklinės grupės tėvų susitikimas su Telšių „Germanto“ progimnazijos pradinių klasių mokytoja ir direktoriaus pavaduotoja ugdymui.

 Tėvams, kurių vaikams nustatyti specialieji ugdymosi poreikiai mažiausiai 2 kartus per ketvirtį yra vykdomi individualūs pokalbiai su pedagogais dėl ugdymo ir pagalbos vaikui teikimo ir rezultatų aptarimo.

 Kiekvienos grupės mokytojos, esant tėvų poreikiui, organizuoja individualius pokalbius tėvams ir juos supažindina apie vaiko pažangą ir pasiekimus.

* 1. **Ryšių su socialiniais partneriais stiprinimas ir plėtimas.**

 Siekiant didesnio bendradarbiavimo su kitų šalių pedagogais, naudojama eTwining platforma. Lopšelio-darželio logopedė dalyvavo eTwinning projektuose: *„Graži mano tėvynė”,* registracijos patvirtinimas 2020-02-01 (mokytojų įsitraukusių į projektą skaičius: Lietuva(16), Lenkija (1), Švedija (1). Nacionalinė PTL.; 2020-01-21 d. „*Veiklų įvairovė ugdant vaikų kalbinius įgūdžius”* registracijos patvirtinimas 2020-01-21 (mokytojų įsitraukusių į projektą skaičius 19 (Lietuva). Nacionalinė PTL.; 2020-10-27d. *„Muzika spalvų ir vėjo“* registracijos patvirtinimas 2020-10-27 (mokytojų įsitraukusių į projektą skaičius 30 (Lietuva).

 Ilgalaikis bendradarbiavimo projektas su Lankšyro Lituanistine mokyklėle, UK.

 Lopšelio-darželio vaikai dalyvavo rajoniniuose, respublikiniuose konkursuose, parodose, renginiuose: respublikinėje kūrybinių darbų parodoje „Po boružės sparneliu“, ikimokyklinio ir priešmokyklinio ugdymo pedagogų projekte – nuotraukų parodoje „Rankos kuria stebuklus“, respublikiniame ikimokyklinio ir priešmokyklinio ugdymo įstaigų gamtosauginiame-kūrybiniame projekte „Žaidžiame lauke“, sporto renginyje „Futboliuko fiesta“, l-d „Eglutė“ vykdomame projekte „Sporto ABC“, kalėdinių eglučių alėjos puošime Katedros aikštėje.

 Dalyvavome edukaciniame renginyje „Draugiškoji SEU olimpiada „Dramblys“.

 Dalyvavome projekte „Vaisių ir daržovių, bei pieno ir pieno produktų vartojimo skatinimo ugdymo įstaigose programa“.

 **2.3. Viešųjų ryšių sistemos tobulinimas, siekiant produktyvesnio bendravimo su bendruomene.**

 Respublikos, miesto ir rajono bendruomenei pristatomas darželio savitumas, informacija talpinama internetinėje svetainėje [www.ldnykstukas.lt](http://www.ldnykstukas.lt), rajoninėje spaudoje. Visa aktuali lopšelio-darželio veiklosinformacija teikiama elektroninėje sistemoje [www.musudarzelis.lt](http://www.musudarzelis.lt). Naudodamiesi šia sistema tėvai sužino visą aktualią lopšelio-darželio informaciją, gali susipažinti su ilgalaikiu ugdymo planu, stebėti nuotraukas tos grupės, kurioje yra ugdomas jų vaikas. Tėvai sužino, kokią veiklą vaikai vykdė ir kas yra planuojama vykdyti ateityje. Ši sistema leidžia tėvams ir pedagogams lengviau komunikuoti tarpusavyje, bei teikti pasiūlymus dėl lopšelio-darželio veiklos tobulinimo.

Mokytojos 2 kartus per mokslo metus pildo skyrių „Vaikų pasiekimai“. Pateikia vaiko pasiekimų įvertinimą naudojant vertinimo žingsnelius.

Surinkti pasiūlymai dėl naujų lopšelio-darželio grupių pavadinimų ir priimtas sprendimas pakeisti grupių pavadinimus.

  ***Komentarai dėl nepasiektų arba iš dalies nepasiektų rezultatų.***

**Visi rezultatai buvo pasiekti arba iš dalies pasiekti.**

1. **Tikslas – skatinti bendruomenės lyderystę, užtikrinant efektyvų ir kokybišką kvalifikacijos tobulinimą ir tarpusavio bendradarbiavimą.**

**Uždaviniai:**

 **3.1. Tikslingai tobulinti mokytojų metodinę veiklą, naudojant kolegialų grįžtamąjį ryšį.**

 Sudarytas ir įvykdytas kolega – kolegai veiklų stebėjimo planas. Pedagogai stebėjo po vieną ugdomąją veiklą, konstruktyviai reflektavo ir patobulino profesines žinias ir įgūdžius.

 **3.2.Skatinti lopšelio-darželio darbuotojų kvalifikacijos tobulinimo metodų ir priemonių dermę.**

Buvo sudarytas ir įvykdytas metodinės veiklos grupės planas, vaikų saviraiškos renginių planas ir kvalifikacijos tobulinimo planas. Pedagogės dalyvavo profesinių kompetencijų tobulinimo ilgalaikėse programose tiesioginiu bei nuotoliniu būdu: „Ikimokyklinio ir priešmokyklinio ugdymo pedagogų profesinių kompetencijų ugdymas siekiant individualios vaiko pažangos“ I modulyje,  „Socialinis emocinis ugdymas ikimokyklinio ugdymo įstaigoje“ I modulyje .

 Darželio logopedė dalinosi gerąją darbo patirtimi su rajono specialiųjų pedagogų-logopedų metodiniu būreliu, tema „Girdimųjų, regimųjų motorinių funkcijų įvertinimas ir lavinimas taikant “Brain-Boy® aparatą”.

 Pedagogės nuotoliniu būdu, dalyvavo praktiniame užsiėmime-konsultacijoje „Nuotolinės pamokos realiuoju laiku su ZOOM programa“.

 Mokytojų padėjėjos dalyvavo seminare „Ikimokyklinio ugdymo mokytojų padėjėjų kompetencijų plėtra“.

 ***Komentarai dėl nepasiektų arba iš dalies nepasiektų rezultatų.***

**Visi rezultatai buvo pasiekti arba iš dalies pasiekti.**

1. **Tikslas – užtikrinti veiksmingą įstaigos darbą, gerinant ugdymo kokybės plėtrą.**

**Uždaviniai**

**4.1. Užtikrinti kokybišką ir efektyvų įstaigos funkcionavimo organizavimą.**

Siekiant užtikrinti kokybišką ir efektyvų įstaigos funkcionavimo organizavimą nuolat buvo peržiūrimas ir tikslingai perskirstomas biudžetas, planingai naudojamos lėšos, sudaromos tinkamos sąlygos ugdymo procesui organizuoti, suderintas ir patvirtintas Veiklos planas 2020 m., suderinta ir patvirtinta darbuotojų tarifikacija, parengtas ir suderintas viešųjų pirkimų planas. Stebimos ir analizuojamos vaikų maitinimo organizavimo paslaugos, teikiami siūlymai dėl maitinimo valgiaraščio koregavimo, vykdomos programos „Pienas vaikams“ ir „Vaisiai vaikams“. 3 grupėse maitinimas organizuojamas „švediško stalo“ principu (iki karantino paskelbimo).

* 1. **Tikslingai organizuoti įstaigos darbuotojų veiklą, užtikrinant darželio veiklos tikslų įgyvendinimą.**

Darbuotojai buvo supažindinti su visomis aktualiomis švietimo politikos naujienomis pasitarimų, susirinkimų metu, atsižvelgiant į jas, planavo savo veiklą.

Buvo užtikrintas reglamentuotas darbuotojų veiklos organizavimas. Laiku parengti, pakoreguoti, steigėjo ar savivaldos institucijų apsvarstyti bei įstaigos direktoriaus įsakymu patvirtinti dokumentai.

Sausio mėnesį ir mokslo metų gale vyko darbuotojų pokalbiai su lopšelio-darželio direktore bei direktoriaus pavaduotoju ūkiui ir bendriesiems reikalams. Pokalbių metu buvo aptarti veiklos rezultatai, lūkesčiai, numatytos ateities perspektyvos, kvalifikacijos tobulinimas.

* 1. **Užtikrinti efektyvų ir kokybišką ugdymo proceso įgyvendinimą ir priežiūrą.**

Buvo parengti ikimokyklinio ir priešmokyklinio ugdymo metiniai ir savaitiniai planai, projektai, kurie atitiko vaikų amžių ir ugdymo programą. Ugdymas organizuotas, atsižvelgiant į išsikeltus metinius tikslus, įvertintą esamą padėtį bei ateities perspektyvas. Įgyvendintas ugdomosios veiklos stebėsenos planas.

***Komentarai dėl nepasiektų arba iš dalies nepasiektų rezultatų.***

**Visi rezultatai buvo pasiekti arba iš dalies pasiekti.**

1. **SSGG ANALIZĖ**

SSGG analizė atlikta vadovaujantis veiklos kokybės įsivertinimo rezultatais, lopšelio-darželio strateginio plano įvykdymo analize.

|  |  |  |
| --- | --- | --- |
| **VIDUS** | **STIPRYBĖS*** Kvalifikuoti ir kūrybingi darbuotojai.
* Kuriama ir nuolat tobulinama ugdymo aplinka atitinkanti vaikų gebėjimus ir poreikius.
* Estetinis lauko aplinkos kūrimas.
* Tinkama personalo vadyba.
* Kvalifikuotas švietimo pagalbos teikimas.
* Kvalifikuotas ugdymas atsižvelgiant į vaiko intelekto tipą.
* Dalyvavimas įvairaus lygmens projektuose, konkursuose, akcijose.
* Edukacinių priemonių, užtikrinančių kokybišką ikimokyklinį ir priešmokyklinį ugdymą, gausa.
* Atlikta pastato išorės renovacija.
* Patogi geografinė padėtis.
 | **SILPNYBĖS*** Reikalingas vidaus patalpų kapitalinis remontas.
* Mažas dalyvavimas tarptautiniuose projektuose.
* Tobulintina ugdymo proceso ir metinės pedagogo veiklos planavimo kokybė.
* Neišnaudojamos naujų technologijų galimybės ugdymo proceso tobulinimui.
* Nepakankama socialinė pedagoginė pagalba vaikui.
* Nepakankamai sutvarkytos darželio išorės erdvės, nėra pavėsinių, nepakankamai tinkamai sutvarkyta žalioji zona).
 |
| **APLINKA** | **GALIMYBĖS*** Nuolatinis profesinio tobulėjimo siekimas.
* Nuolatinis ugdymo sąlygų gerinimas. Dalyvavimas tarptautiniuose projektuose, ES finansuojamose programose, konkursuose; projektinėje veikloje, siekiant pritraukti įvairių fondų lėšas.
* Aktyvus bendradarbiavimas su tėvais ir socialiniais partneriais.
* Personalo kompiuterinio raštingumo tobulinimas.
* Modernių mokymo priemonių diegimas ugdymo procese.
* Gerosios darbo patirties skleidimas rajone, ryšių su šalies, rajono ikimokyklinio ir priešmokyklinio ugdymo pedagogais palaikymas.
* Galimybė kreipti į Telšių švietimo centro skyriaus Pedagoginės psichologinės tarnybos specialistus dėl specialiosios pedagoginės, psichologinės ir socialinės pagalbos vaikams ir jų šeimoms.
 | **GRĖSMĖS*** Mažėjantis vaikų skaičius, dėl migracijos ir mažėjančio gimstamumo.
* Daugėjantis vaikų, turinčių specialiųjų ugdymosi poreikių, skaičius.
* Savivaldybės biudžeto lėšų trūkumas, siekiant užtikrinti įstaigos efektyvų vystymąsi.
* Tėvų užimtumas – ribotos galimybės dalyvauti ugdomojoje veikloje.
* Specialistų, dirbančių ikimokyklinio ugdymo įstaigoje, stygius.
 |

# IV. 2020 M. VEIKLOS TIKSLAI, UŽDAVINIAI IR PRIEMONĖS JIEMS ĮGYVENDINTI

**1. Tikslas - tobulinti ugdymo(si) paslaugų kokybę.**

|  |  |  |  |  |
| --- | --- | --- | --- | --- |
| **Uždaviniai** | **Priemonės** | **Vykdytojai** | **Laikas** | **Tikslo įgyvendinimo kriterijus, atsiskaitymo forma** |
| **1.1. Naujų inovatyvių idėjų ir metodų taikymas ugdymo procese.** | Ugdymo planavimas atsižvelgiant į H. Gardnerio daugialypio intelekto teorija. | Atsakingas –direktoriaus pavaduotojas ugdymui.Vykdytojai: mokytojų metodinė grupė,pedagogai. | Nuolat | Sudaryti ilgalaikiai ir trumpalaikiai ugdymo planai įtraukiant H. Gardnerio daugialypio intelekto teorijos elementus.Atsiskaitymas įstaigos, mokytojų tarybos, bendruomenės susirinkimuose. |
| Ikimokyklinio ir priešmokyklinio ugdymo vaikų pasiekimų vertinimo tvarkos tobulinimas ir aprašo sudarymas. | Atsakingas –direktoriaus pavaduotojas ugdymui.Vykdytojai: mokytojų metodinė grupė,pedagogai. | 2021 m. 05 mėn. | Sudarytas ikimokyklinio ir priešmokyklinio ugdymo vaikų pasiekimų vertinimo tvarkos aprašas.Atsiskaitymas įstaigos, mokytojų tarybos, mokytojų metodinės grupės posėdžiuose. |
| Šiuolaikinių IKT priemonių naudojimas ir STEAM elementų taikymas ugdomojoje veikloje. | Atsakingas –direktoriaus pavaduotojas ugdymui.Vykdytojai: mokytojų metodinė grupė,pedagogai. | Nuolat | Vaikai kūrybiškai ugdysis dirbdami su interaktyviomis grindimis, interaktyviu ekranu, robotu - bite ir kitomis technologinėmis inovacijomis.Pedagogai gebės taikyti naujus metodus, ugdančius individualius vaikų gebėjimus. Ugdymo procesas taps aktyvesnis ir patrauklesnis.Atsiskaitymas įstaigos, mokytojų tarybos, bendruomenės susirinkimuose. |
| Projektinės veiklos metodų taikymas ugdymo procese, atsižvelgiant į veiklos uždavinius ir mokytojų kompetencijas. | Atsakingas –direktoriaus pavaduotojas ugdymui.Vykdytojai - pedagogai | Nuolat | Ugdymas bus papildytas projektinės veiklos metodu. Į projektinę veiklą įsitrauks 100% pedagogų ir 60% tėvų.Kiekvienas pedagogas parengs po 1 ugdomąjį projektą savo grupės vaikams.Atsiskaitymas įstaigos, mokytojų tarybos, mokytojų metodinės grupės posėdžiuose. |
| Aktyvus ir prasmingas socialinės aplinkos panaudojimas. | Atsakingas –direktoriaus pavaduotojas ugdymui.Vykdytojai - pedagogai. | Nuolat | Įvairinant ugdomąją veiklą, užsiėmimai vyks už darželio „ribų“, plėtojant socialines kompetencijas ir įgūdžius, plečiant bendradarbiavimą su kitomis įstaigomis.100% pedagogų 3-5 kartus per metus, ugdymą organizuos už darželio ribų, pvz. muziejuose, dramos teatre, tėvų darbovietėse, miesto teritorijoje ir pan.Atsiskaitymas įstaigos, mokytojų tarybos, mokytojų metodinės grupės posėdžiuose. |
| **1.2. Saugios ir sveikos, higienos normas atitinkančios ugdymo(si) aplinkos kūrimas.** | Išanalizuoti vidaus ir lauko aplinkos pertvarkymo klausimus ir naujų aplinkų, priemonių kūrimo poreikius. | Atsakingas – lopšelio-darželio tarybos pirmininkas.Vykdytojas – direktoriaus pavaduotojas ūkiui ir bendriesiems klausimams. | 2021 m. 05 mėn. | Išskirti lopšelio-darželio vidaus ir lauko erdvės sutvarkymo kriterijai. Atsiskaitymas įstaigos, mokytojų tarybos, mokytojų metodinės grupės posėdžiuose. |
| Pirmo aukšto vidaus patalpų kapitalinis remontas ir ugdomosios aplinkos gerinimas. | Direktorius Direktoriaus pavaduotojas ūkiui ir bendriesiems klausimams. | 2021 m. | Suremontuotas koridorius. Atsiskaitymas: steigėjui, įstaigos, mokytojų tarybos, mokytojų metodinės grupės posėdžiuose. |
| Lauko edukacinių erdvių priežiūra ir atnaujinimas. | DirektoriusDirektoriaus pavaduotoja ūkiui ir bendriesiems klausimams | 2021 m. | Įkurtos naujos lauko erdvės ir įsigytos priemonės. Atsiskaitymas: steigėjui, įstaigos, mokytojų tarybos, mokytojų metodinės grupės posėdžiuose. |
| Žaidybinių erdvių grupėse atnaujinimas, įsigyjant ugdymo priemonių intelektinėms laboratorijoms.  | DirektoriusDirektoriaus pavaduotojas ūkiui ir bendriesiems klausimams. | 2021 m. | Įsigytos šiuolaikiškos ugdymo priemonės intelektinėms laboratorijoms. |
| Pasiektų aplinkos modernizavimo rezultatų analizė įstaigos taryboje ir mokytojų tarybos posėdyje | Direktoriaus pavaduotojas ūkiui ir bendriesiems klausimams. | 2021 m. | Pateikta analizė, išskisti labiausiai pavykę modernizavimo darbai, numatytos kitų metų darbų tęstinumo gairės.Atsiskaitymas: steigėjui, įstaigos, mokytojų tarybos, posėdžiuose, bendruomenei. |
| **1.3. Savalaikės švietimo pagalbos teikimo užtikrinimas lopšelyje-darželyje.** | Atlikti prevencinių ir socialinio-emocinio intelekto ugdymo programų integravimo į ugdymo procesą tyrimą.  | Atsakingas – mokytoja Stasė ŠpokavičienėVykdytojai – veiklos kokybės įsivertinimo grupė. | 2021 m. 11 mėn. | Atlikta anketinė apklausa, dokumentų analizė. Gauti rezultatai leis numatyti prevencinių ir socialinio-emocinio intelekto ugdymo programų integravimo į ugdymo procesą, galimybes. Atsiskaitymas: įstaigos, mokytojų tarybos, posėdžiuose. |
|  |  |  |  |
| Vaiko gerovės posėdžių organizavimas ir pagalbos pedagogams teikimas apie vaikų Individualaus pagalbos plano (IPP) sudarymą ir vykdymą. | Atsakingas -direktoriaus pavaduotojas ugdymui.Vykdytojai -VGK, mokytojų metodinė grupė.  | Nuolat | Užtikrintas švietimo pagalbos specialistų, pedagogų ir tėvų bendradarbiavimas.Atsiskaitymas: įstaigos, mokytojų tarybos, posėdžiuose. |
| Suorganizuota paskaita tėvams „Pagalba vaikams, turintiems kalbos ir kalbėjimo sutrikimų“. | Atsakingas –direktoriaus pavaduotojas ugdymui.Vykdytojas -logopedas.  | 2021 m. 10 mėn. | 2 grupių tėvams susirinkimų metu suteikiama informacija apie kalbos ir kalbėjimo sutrikimus bei jų šalinimo galimybes. Atsiskaitymas: įstaigos tarybos, mokytojų metodinės grupės posėdžiuose. |
| Suorganizuotos psichikos stiprinimo veiklos pedagogams ir mokytojų padėjėjams. | Atsakingas –visuomenės sveikatos priežiūros specialistė.Vykdytojai -pedagogai ir mokytojų padėjėjai. | 2021 m. 09-12 mėn. | Pravesti 5 susitikimai su psichologu, skirti ugdymo bendruomenių darbuotojų psichikos sveikatos įgūdžiams stiprinti, gerinti psichologinį klimatą.Atsiskaitymas: įstaigos, mokytojų metodinės grupės posėdžiuose. |

**2. Tikslas - kurti ir vystyti lopšelio-darželio kultūrą dialogo kontekste.**

|  |  |  |  |  |
| --- | --- | --- | --- | --- |
| **Uždaviniai** | **Priemonės** | **Vykdytojai** | **Laikas** | **Tikslo įgyvendinimo kriterijus, atsiskaitymo forma** |
| **2.1. Ugdymo turinio planavimo tobulinimas, organizuojant bendradarbiavimą su šeima.** | Atlikti apklausą apie priimtiniausią formą ir būdus informuojant tėvus apie vaiko pasiekimus.  | Atsakingas – direktorius.Vykdytojas -veiklos kokybės įsivertinimo grupė. | 2021 m. 05 mėn. | Parengta apklausos anketa.70% tėvų, 100% pedagogų atsakys į pateiktą anketą.Išsiaiškintos priimtiniausios tėvų informavimo formos ir būdai apie vaiko pasiekimus.Atsiskaitymas: įstaigos tarybos, mokytojų tarybos posėdžiuose, bendruomenės susirinkime. |
| Projekto „Gyvenimą darželyje kuriame kartu“ vykdymas ir sąlygų, tėvų savanorystei lopšelyje-darželyje, sudarymas. | Atsakingas - direktoriaus pavaduotojas ugdymui.Vykdytojai -pedagogai. | 2021 m. | 100 % pedagogų, 100 % vaikų ir 50% tėvų aktyviai įsitrauks į projekto veiklas.Suorganizuota „Tėvų diena“, „Nykštukų ekspozicija“, akcija „Papuoškime darželio kiemą Kalėdoms“.Kiekviename renginyje savanoriaus po 1-2 tėvai iš grupės.Atsiskaitymas: įstaigos tarybos, mokytojų tarybos posėdžiuose, bendruomenės susirinkime.  |
| Tėvų įtraukimas į vaikų, turinčių specialiuosius ugdymosi poreikius, ugdymo ir pagalbos jam teikimo planavimą. | Atsakingas -direktoriaus pavaduotojas ugdymui.Vykdytojai –pedagogai.  | 2021 m. | Su kiekvienu tėvu, auginančių vaiką, kuriam nustatyti specialieji ugdymosi poreikiai, mažiausiai 2 kartus per ketvirtį, suorganizuoti individualūs pokalbiai su pedagogais dėl ugdymo ir pagalbos vaikui teikimo ir rezultatų aptarimo.Atsiskaitymas: mokytojų tarybos posėdžiuose. |
| Individualių pokalbių su tėvais, apie vaikų pažangą ir pasiekimus, organizavimas. | Atsakingas -direktoriaus pavaduotojas ugdymui.Vykdytojai –pedagogai. | 2021 m. | Kiekvienos grupės mokytojas, du kartus per metus, pagal iš anksto sudarytą grafiką, organizuos individualius pokalbius su tėvais ir juos supažindins pagal pateiktą formą apie vaiko pažangą ir pasiekimus, numatys individualias ugdymo gaires.Atsiskaitymas: mokytojų tarybos posėdžiuose. |
| **2.2. Ryšių su socialiniais partneriais stiprinimas ir plėtimas.** | Naujų ryšių užmezgimas su šalies švietimo įstaigomis ir socialiniais partneriais. | Direktorius | Nuolat  | Ryšių užmezgimas su analogišku darželiu, dirbančiu pagal H. Gardnerio daugialypio intelekto teoriją.Pasirašytų bendradarbiavimo sutarčių su socialiniai partneriais skaičius.Atsiskaitymas: įstaigos tarybos, mokytojų tarybos posėdžiuose, bendruomenės susirinkimuose. |
| Projektų rengimas naudojant eTwinning platformą. | Atsakingas - direktoriaus pavaduotojas ugdymui.Vykdytojai –pedagogai.  | 2021 m. | Visų grupių vaikai dalyvaus projekte, naudojant eTwinning platformą.Atsiskaitymas: įstaigos tarybos, mokytojų tarybos posėdžiuose, bendruomenės susirinkimuose. |
| Dalyvavimas rajoniniuose, respublikiniuose konkursuose, parodose, renginiuose. | Atsakingas - direktoriaus pavaduotojas ugdymui.Vykdytojai –pedagogai. | Nuolat | Kiekvienos grupės vaikai, pagal amžiaus kategoriją, dalyvaus eilėraščių, pasakojimų konkursuose, kūrybinių darbų parodose, SEU olimpiadoje.Atsiskaitymas: įstaigos tarybos, mokytojų tarybos posėdžiuose, bendruomenės susirinkimuose. |
| Elektroninės sistemos „Mūsų darželis“ skyrių „Vaiko pasiekimai“ koregavimas. | Atsakingas - direktoriaus pavaduotojas ugdymui.Vykdytojai –pedagogai. | 2021 m. | Tikslingai ir laiku teikiama informacija apie vaiko pasiekimus pedagogams, tėvams, vadovams.Atsiskaitymas: įstaigos tarybos, mokytojų tarybos posėdžiuose. |
| Naujo darželio logotipo sukūrimas. | Atsakingas –direktorius.Vykdytojai -reprezentacinė grupė. | 2021 m. 05 mėn. | Sukurtas naujas darželį reprezentuojantis logotipas ir sukurti atributai su nauju logotipu. Atsiskaitymas: įstaigos tarybos, mokytojų tarybos posėdžiuose. |

**3. Tikslas -** **Skatinti bendruomenės lyderyste, užtikrinant efektyvų ir kokybišką kvalifikacijos tobulinimą ir tarpusavio bendradarbiavimą.**

|  |  |  |  |  |
| --- | --- | --- | --- | --- |
| **Uždaviniai** | **Priemonės** | **Vykdytojai** | **Laikas** | **Tikslo įgyvendinimo kriterijus, atsiskaitymo forma** |
| **3.1. Tikslingai tobulinti mokytojų metodinę veiklą, naudojant kolegialų grįžtamąjį ryšį.** | Kolegų ugdomosios veiklos stebėjimas ir reflektavimas profesinio dialogo metu. | Atsakingas -direktoriaus pavaduotojas ugdymui.Vykdytojai -pedagogai. | 2021 m. 09-12 mėn. | Pedagogai stebės po 2 kolegų ugdomąsias veiklas, išmoks konstruktyvaus reflektavimo ir patobulins profesines žinias ir įgūdžius.Atsiskaitymas: mokytojų tarybos, mokytojų metodinės grupės posėdžiuose. |
| Tobulinti metodinės veiklos grupės užsiėmimus, kuriuose aptariama ugdomojo turinio tobulinimo galimybės, turinio planavimo ir vaikų pasiekimų vertinimo kaita, pasiruošimas renginiams, gerosios patirties sklaida rajoniniuose ir respublikiniuose spaudiniuose. | Atsakingas -direktoriaus pavaduotojas ugdymui.Vykdytojai -mokytojų metodinė grupė. | Nuolat  | Sudarytas metodinės veiklos grupės planas, vaikų saviraiškos renginių planas, kvalifikacijos tobulinimo planas.Atsiskaitymas: mokytojų tarybos, mokytojų metodinės grupės posėdžiuose. |

**4. Tikslas -** **užtikrinti veiksmingą įstaigos darbą, gerinant ugdymo kokybės plėtrą.**

|  |  |  |  |  |
| --- | --- | --- | --- | --- |
| **Uždaviniai** | **Priemonės** | **Vykdytojai** | **Laikas** | **Tikslo įgyvendinimo kriterijus, atsiskaitymo forma** |
| **4.1.Užtikrinti kokybišką ir efektyvų įstaigos funkcionavimo organizavimą.** | Biudžeto lėšų (SB) ir Mokymo lėšų (ML) tikslingas paskirstymas ir veiksmingas panaudojimas ugdymo(si) edukacinių aplinkų atnaujinimui, kūrimui, priemonių įsigijimui. | Atsakingas – direktoriusVykdytojai:direktoriaus pavaduotojas ugdymui,direktoriaus pavaduotojas ūkiui ir bendriesiems klausimams | Nuolat  | Tikslingai ir planingai panaudojamos lėšos užtikrinant kokybišką ugdymą.Atsiskaitymas: steigėjui, įstaigos tarybos, mokytojų tarybos posėdžiuose, bendruomenės susirinkimuose. |
| Įstaigos veiklos funkcionavimo užtikrinimas: šildymas, elektra, ryšiai, vandentiekis, kanalizacija, ilgalaikio ir trumpalaikio turo remontas ir kt.. | Atsakingas – direktoriusVykdytojas:direktoriaus pavaduotojas ūkiui ir bendriesiems klausimams | Nuolat  | Tinkamų sąlygų ugdymo procesui organizuoti sudarymas.Atsiskaitymas: steigėjui, įstaigos tarybos, mokytojų tarybos posėdžiuose, bendruomenės susirinkimuose. |
| Įstaigos Veiklos plano 2021 metams parengimas. | Atsakingas – direktorius.Vykdytojai:veiklos plano ir strateginio plano rengimo grupė. | 2021 m. 01-02 mėn. | Suderintas ir patvirtintas įstaigos Veiklos planas 2021 m.Atsiskaitymas: steigėjui, įstaigos tarybos, mokytojų tarybos posėdžiuose, bendruomenės susirinkimuose. |
| Įstaigos darbuotojų tarifikacijos sudarymas 2021 m. | Direktorius | 2021 m. 01 mėn. 02 mėn. 03 mėn.09 mėn.Pagal poreikį. | Suderinta ir patvirtinta darbuotojų tarifikacija.Atsiskaitymas: steigėjui, įstaigos tarybos, mokytojų tarybos posėdžiuose, darbuotojų susirinkimuose. |
| Viešųjų pirkimų organizavimas ir vykdymas. | Atsakingas – direktorius.Vykdytojas - direktoriaus pavaduotojas ūkiui ir bendriesiems klausimams. | Nuolat  | Tikslingai panaudotos lėšos. Parengtas ir suderintas viešųjų pirkimų planas.Atsiskaitymas: steigėjui, įstaigos tarybos, mokytojų tarybos posėdžiuose, darbuotojų ir bendruomenės susirinkimuose. |
| Vaikų maitinimo organizavimas ir priežiūra. | Atsakingas – direktorius.Vykdytojas - direktoriaus pavaduotojas ūkiui ir bendriesiems klausimams. | Nuolat | Kokybiškai teikiamas vaikų maitinimas.Vykdomos programos „Pienas vaikams“ ir „Vaisiai vaikams“Atsiskaitymas: steigėjui, įstaigos tarybos, mokytojų tarybos posėdžiuose, bendruomenės susirinkimuose. |
| **4.2.Tikslingai organizuoti įstaigos darbuotojų veiklą, užtikrinant darželio veiklos tikslų įgyvendinimą.** | Savalaikės informacijos apie nacionalinės švietimo politikos aktualijas teikimas darbuotojams tiesioginių ar nuotolinių pasitarimų, susirinkimų metu. | Atsakingas – direktorius.Vykdytojai:direktoriaus pavaduotojas ugdymui,direktoriaus pavaduotojas ūkiui ir bendriesiems klausimams. | Nuolat  | Darbuotojai sužino visas aktualias švietimo politikos naujienas ir atsižvelgiant į jas planuoja savo veiklą.Atsiskaitymas: mokytojų tarybos posėdžiuose. |
| Įstaigos veiklą reglamentuojančių dokumentų paruošimas ir tikslinimas. | Atsakingas – direktorius.Vykdytojai:direktoriaus pavaduotojas ugdymui,direktoriaus pavaduotojas ūkiui ir bendriesiems klausimams. | Nuolat | Užtikrinamas reglamentuotas darbuotojų veiklos organizavimas. Laiku parengti, pakoreguoti, steigėjo ar savivaldos institucijų apsvarstyti bei įstaigos direktoriaus patvirtinti dokumentai.Atsiskaitymas: steigėjui, įstaigos tarybos, mokytojų tarybos posėdžiuose, bendruomenės susirinkimuose. |
| Kasmetinės darbuotojų veiklos vertinimo ir metinio pokalbio su pedagogais vykdymas. | Atsakingas – direktorius.Vykdytojai:direktoriaus pavaduotojas ugdymui,direktoriaus pavaduotojas ūkiui ir bendriesiems klausimams. | 2021 m. 01 mėn.05 mėn. | Aptariami veiklos rezultatai, darbuotojų lūkesčiai, numatomos ateities perspektyvos, kvalifikacijos tobulinimas.Atsiskaitymas: steigėjui, įstaigos tarybos, mokytojų tarybos posėdžiuose, bendruomenės susirinkimuose. |
| **4.3. Užtikrinti efektyvų ir kokybišką ugdymo proceso įgyvendinimą ir jo priežiūrą.** | Ikimokyklinio ir priešmokyklinio ilgalaikių ir trumpalaikių ugdymo planų ir projektų suderinimas. | Direktoriaus pavaduotojas ugdymui | 2021 m. 09 mėn.Nuolat  | Parengti metiniai ir savaitiniai planai bei projektai atitinka vaikų amžių ir ugdymo programą.Atsiskaitymas: mokytojų tarybos posėdžiuose. |
| Pedagoginės stebėsenos ir ugdymo proceso priežiūros vykdymas. | Atsakingas – direktorius.Vykdytojas – direktoriaus pavaduotojas ugdymui. | Nuolat  | Užtikrintas ugdymo proceso organizavimas atsižvelgiant į išsikeltus metinius tikslus, įvertinama esama padėtis bei numatomos ateities perspektyvos.Sudarytas ugdomosios veiklos stebėsenos planas.Atsiskaitymas: mokytojų tarybos posėdžiuose. |

**BAIGIAMOSIOS NUOSTATOS**

1. Telšių lopšelio-darželio „Nykštukas“ išsikeltų tikslų veikla konkretinama mokytojų tarybos, mokytojų metodinės grupės planuose ir kituose, lopšelio-darželio direktoriaus, patvirtintuose planuose.
2. Tikslų įgyvendinimo įsivertinimas vyks veiklos kokybės įsivertinimo metu, mokytojų tarybos, lopšelio-darželio tarybos posėdžiuose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Telšių rajono savivaldybės administracijos

Švietimo ir sporto skyriaus vedėjo

2021 m. kovo d. raštu Nr.